**LIBRE OFFICE DRAW KUVANPIIRTO-OHJEITA**

KUVAN PIIRTÄMINEN HYÖDYNTÄEN VALMIITA KUVIOITA

Viivat ja nuolet

• Työkalut: Viivat ja nuolet, Nuoli

• Viivan pituutta voi muokata valitsemalla muokattavan viivan hiiren vasemmalla näppäimellä ja liikuttamalla viivan päissä olevia ”kahvoja”. Viivan paikkaa voi muuttaa nappaamalla viivasta kiinni viivan keskellä, jolloin viivan päälle ilmestyy ”nelinuoli”-kuvio.

• Viivan leveyttä, väriä, tyyliä jne. voi muokata valitsemalla Valitse”-työkalun (=nuoli) ja napauttamalla muokattavaa viivaa hiiren vasemmalla näppäimellä, jolloin muokkaustyökalut ilmestyvät näkyviin Ominaisuudet-ikkunaan.

Kuviot

• Työkalut: Lisää peruskuvioita, Symboli, Vuokaavio, Puhekupla, Tähti

• Kuvan muotoa voi muuttaa ”kahvojen” avulla.

• Kahdella hiiren vasemman näppäimen napautuksella kahvat muuttuvat ”punaisiksi soikioiksi”. Tällöin kuvion kiertäminen on mahdollista.

• Kuvion täytön ja reunaviivan ominaisuuksia voi muotoilla napauttamalla muokattavaa kuviota hiiren vasemmalla näppäimellä, jolloin muokkaustyökalut ilmestyvät näkyviin Ominaisuudet-ikkunaan. Huom. Alueen täyttö voi olla ”Värin” ohella esim. ”Liukuvärjäys” tai ”Bittikartta” Huom. Gallerissa valmiita kuvia (Näytä – Galleria).

Teksti

• Työkalu: tekstikenttä. Rajaa ensin tekstille alue ja kirjoita sitten teksti.

• Tekstiä voi muokata muokkaus-työkaluilla (esim. fontin nimi ja koko).

Kuvan elementtien järjestely ja kopiointi

● Viivoja, kuvioita ja tekstejä voi kopioda ”Kopioi” ja ”Liitä” -työkaluilla (Muokkaa - Kopioi ja Muokkaa - Liitä tai hiiren oikea näppäin).

● Huom. kopioitu elementti ilmestyy edellisen päälle.

● Viivoja, kuvioita ja tekstiä voi järjestellä ”Järjestä”-työkalulla (löytyy myös hiiren oikeaa näppäintä painamalla).

● Voit valita useita kuvaelementtejä kerralla valitsemalla hiiren vasen näppäin pohjassa halutun kuva-alueen tai valitsemalla Shift-näppäin pohjassa halutut kuvaelementit.

Bezier-käyrien ja vapaamuotoisen viivan piirtäminen

● Työkalut: Käyrä - Käyrä (= Bezier-käyrä), Käyrä - täytetty, Käyrä - Vapaamuotoinen viiva, Käyrä – Vapaamuotoinen viiva, täytetty

● Huom. Jos aiot täyttää (= värittää) Käyrä - Käyrä tai Käyrä - Vapaamuotoinen viiva - työkaluilla piirretyn alueen, kaksoisnapauta hiirellä muodon piirron lopuksi, jotta piirros tallentuu alueena.

● Bezier-käyrän ja vapaamuotoista viivan muotoa voi muokata: Pisteet-työkaluilla. Voit mm. siirtää, lisätä tai poistaa pisteitä.

● Voit tasoittaa käyrän muotoa rajaamalla ensin hiiren vasen näppäin pohjassa useita pisteitä ja valitsemalla sitten ”Sulava siirtymä” -työkalun.

● Voit kääntää kuvan peilikuvaksi napauttamalla hiiren oikeaa näppäintä ja valitsemalla: Käännä.

Kuvan tallentaminen

● Tallenna piirros Libren omaan kuvaformaattiin: Tiedosto – Tallenna nimellä.

● Tallenna piirros kuvana (esim. gif- ja png-formaattiin): Tiedosto -Vie.

Huom. Kun siirrät kuvan Libre Office Writer ohjelmaan (esim. Lisää - Kuva), voit muokata kuva-aluetta: Muotoilu – Kuva - Rajaa.